Jack Lemmon

Jack Lemmon (nombre artistico de John Uhler Lemmon III) estió un actor y director cinematografico estausunidense, naixiu l'8 de febrero de 1925 de Newton (Massachusetts) y muerto lo 27 de chunio de 2001 en Los Angeles (California), con una important carrera cinematografica en o cine estausunidense y cuantos premios recibius por o suyo treballo.

Belunas d'as cintas mas significativas d'a suya carrera cinematografica son Mister Roberts (1955, de John Ford y Mervyn LeRoy), Some Like It Hot (1959, Billy Wilder), The Apartment (1960, Billy Wilder), Days of Wine and Roses (1962, Blake Edwards), Irma la Douce (1963, Billy Wilder), The Great Race (1965, Blake Edwards), Save the Tiger (1973, John G. Avildsen), The China Syndrome (1979, James Bridges), Missing (1982, Costa-Gavras), u Glengarry Glen Ross (1992, James Foley).

 Premios 
L'actor Jack Lemmon recibió lo Premio Oscar a lo Millor Actor en 1973 por o suyo papel en a cinta Save the Tiger, de John G. Avildsen. En 1955 recibió un Premio Oscar a lo Millor Actor Segundario por a suya actuación en Mister Roberts, de John Ford y Mervyn LeRoy; en 1959 fue nominau a l'Oscar a o Millor Actor por o suyo papel en Some Like It Hot, de Billy Wilder; en 1960 fue nominau a iste mesmo premio por The Apartment, tamién de Billy Wilder; en 1962 lo tornoron a nominar por a suya interpretación en a cinta Days of Wine and Roses, de Blake Edwards; en 1979 por u suyo papel en The China Syndrome, una cinta dirichita por James Bridges; en 1980 por a suya actuación en a cinta Tribute, de Bob Clark; y en 1982 por o suyo papel en Missing, ina cinta dirichida por Costa Gavras.

Jack Lemmon recibió tres Premios BAFTA a o Millor Actor: en 1960 por Some Like It Hot, de Billy Wilder; en 1961 por The Apartment, de Billy Wilder; y en 1980 por The China Syndrome, de James Bridges.

Tamién recibió tres Globos d'Oro a lo Millor Actor de Musical u Comedia: en 1960 por Some Like It Hot, de Billy Wilder; en 1961 por The Apartment, de Billy Wilder; y en 1973 por Avanti!, de Billy Wilder. Antiparte, en 1991 recibió un Premio Cecil B. DeMille ta toda la suya carrera cinematografica; y un Globo d'Oro a lo Millor Actor en Series, Miniseries u Telefilmes en 2000 por Inherit the Wind.

Recibió dos Premio a lo Millor Actor d'o Festival de Cine de Canas: en 1979 por The China Syndrome, de James Bridges; y en 1982 por Missing, de Costa-Gavras.

 Se veiga tamién 
 Cintas interpretadas por Jack Lemmon.

 Vinclos externos 

  Jack Lemmon en Internet Movie Database.

Categoría:Actors d'Estaus Unius
Categoría:Directors cinematograficos d'Estaus Unius
Categoría:Globo d'Oro a o Millor Actor de Musical u Comedia
Categoría:Globo d'Oro a o Millor Actor en Series, Miniseries u Telefilmes
Categoría:Muertos en Los Angeles
Categoría:Naixius de Newton (Massachusetts)
Categoría:Nominau a o Premio Oscar a o Millor Actor
Categoría:Premio a o Millor Actor d'o Festival de Cine de Canas
Categoría:Premio BAFTA a o Millor Actor
Categoría:Premio Cecil B. DeMille
Categoría:Premio Oscar a o Millor Actor
Categoría:Premio Oscar a o Millor Actor Segundario
Categoría:1925 (naixencias)
Categoría:2001 (muertes)